Diari Oficial de la Generalitat Valenciana


Sumari del DOGV 8096, del 01-08-2017 (2017/7007)

Convocatòria per a la sel·lecció d'un projecte de comissariat durant un any per a la Sala Carlos Pérez del Centre del Carme de València. Segona edició.
-------------------------------------------------------------------------------------------------------------------------------------------------------

### Dades del document

Número de DOGV
:   8096

Data del DOGV
:   01-08-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/7007


Data del document
:   27-07-2017

Organisme emissor
:   Consorci de Museus de la Comunitat Valenciana

Tipus de document
:   Anunci

Anàlisi jurídica

 Descriptors 

:   * contracte administratiu

Convocatòria per a la sel·lecció d'un projecte de comissariat durant un any per a la Sala Carlos Pérez del Centre del Carme de València. Segona edició. [2017/7007]  
1. Objecte  
El Consorci de Museus de la Comunitat Valenciana (CMCV) té entre els seus objectius el suport de l'art contemporani a la Comunitat Valenciana, per a la qual cosa es proposa articular accions que puguen contribuir a optimitzar els contextos en què es desenvolupa la creació actual a la nostra Comunitat.  
L'objectiu la segona edició d'aquesta convocatòria és la selecció d'un projecte de comissariat durant un any per a la Sala Carlos Pérez del Centre del Carme (València). El projecte presentat haurà d'incloure no sols la programació expositiva, sinó també el programa d'activitats que va unit al projecte.  
Els projectes abordaran la creació artística més contemporània. Es valorarà, així mateix, la introducció de nous formats expositius, formes d'educació al públic en l'art contemporani, tallers, així con altres eines de divulgació, investigació i participació ciutadana.  
  
  
2. Dotació econòmica  
S'estableix una dotació econòmica per al projecte curatorial seleccionat fins a un màxim de 90.000 euros, distribuïts de la manera següent:  
  
- 12.000 euros, impostos inclosos, en concepte d'honoraris de comissariat  
- 78.000 euros, impostos inclosos, destinats a la producció i realització del projecte curatorial, gestionats directament pel CMCV. En aquesta partida hauran d'incloure's els honoraris i/o els drets de propietat intel·lectual dels i de les artistes (15 % d'aquest import) i els treballs de producció artística, si n'hi ha, a més de transport, muntatge, catàleg, gràfica, segurs i la resta de gastos derivats de l'exposició.  
  
Partida Pressupostària: 26654.118.60  
  
3. Persones beneficiàries  
Podrà optar a la convocatòria tota persona resident o nascuda a la Comunitat Valenciana, que presente un projecte de comissariat, a títol individual o col·lectiu.  
  
4. Termini de presentació de sol·licituds  
S'obrirà l'endemà de la seua publicació en el DOGV i finalitzarà el 2 d'octubre de 2017. Al tancament de dit termini no s'admetrà cap sol·licitud.  
Les persones sol·licitants que hagen presentat la documentació en termini tindran 10 dies naturals, després de finalitzar el termini de presentació, per a esmenar la documentació, si així és requerit per part del CMCV; si no ho feren, es considerarà que desisteixen de la seua petició, amb prèvia resolució (art. 68 Llei 39/2015).  
  
5. Presentació de sol·licituds  
Podrà presentar-se únicament un projecte per persona o col·lectiu.  
Les sol·licituds es presentaran preferentment en format digital a través de l'aplicació disponible en www.consorcimuseus.gva.es/convocatories/  
També podran presentar-se en qualsevol de les altres formes previstes pels articles 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
Les sol·licituds hauran d'adjuntar la següent documentació:  
?Dades de contacte  
?Breu resum del projecte (400 paraules, màxim).  
?Memòria tècnica del projecte, que continga:  
\* Títol del projecte  
\* Artistes participants  
\* Característiques del projecte expositiu  
\* Terminis d'execució  
\* Llista de necessitats tècniques  
\* Programa d'activitats paral·leles  
\* Pressupostos desglossats  
\* Esbossos i/o imatges, documents sonors, etc.  
?Currículum de la persona sol·licitant, incloent-hi documentació dels últims treballs de comissariat realitzats.  
- Fotocòpia del DNI  
?Document acreditatiu de la seua residència a la Comunitat Valenciana (certificat d'empadronament) per a les persones sol·licitants no nascudes en la Comunitat Valenciana.  
  
6. Procés de selecció  
Per a la valoració i selecció de les sol·licituds presentades es constituirà un jurat integrat per professionals de l'art contemporani i presidit per la presidenta de la Comissió Científic artística del CMCV o persona en qui delegue, d'acord amb el Codi de Bones Pràctiques en la Cultura Valenciana, garantint la presència de representants de la societat civil, d'experts en la matèria i del CMCV.  
Aquest jurat està format per Joan Morey, artista visual (a proposta d'AVVAC. Artistes Visuals de València, Alacant i Castelló); Piedad Solans, doctora en Història de l'Art i comissària d'exposicions (a proposta de AVCA. Associació Valenciana de Crítics d'Art); Rosalía Torrent, professora titular d'Estètica i Teoria de les Arts de la Universitat Jaume I de Castelló (a proposta del CMCV) i José Luis Pérez Pont, gerent del CMCV (en delegació de la presidenta de la Comissió Cientifico artística del CMCV).  
Els projectes es valoraran tenint en compte els criteris següents:  
Interés i qualitat artística del projecte així com el caràcter innovador de la proposta: fins un màxim de 5 punts  
Adaptació a l'espai expositiu: fins un màxim d'1 punt  
Viabilitat pressupostària del projecte expositiu: fins un màxim d'1 punt  
Trajectòria de la persona sol·licitant: fins un màxim de 3 punts  
Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i orientació sexual.  
  
7. Resolució  
El jurat elegirà un projecte i un altre més que quedarà en reserva en el cas que el projecte seleccionat renunciara.  
La notificació del projecte seleccionat i el de reserva es realitzarà per mitjà de la seua publicació en la pàgina web del Consorci de Museus (www.consorcimuseus.gva.es) i en el DOGV. A més, es notificarà la dita resolució a totes les persones participants per correu electrònic.  
De conformitat amb el que disposen l'article 123 de la Llei 39/2015, de procediment administratiu comú de les administracions públiques, contra la decisió podrà interposar-se, davant del mateix òrgan que va dictar l'acte, un recurs potestatiu de reposició en el termini d'un mes a partir de l'endemà de notificar-se o publicar-se.  
Els projectes no seleccionats seran destruïts i els materials adjuntats, presentats per via electrònica, seran eliminats del servidor corresponent.  
  
El CMCV es compromet a no distribuir ni fer ús de la informació dels projectes no seleccionats.  
En el cas que els projectes no s'adapten al objecte i criteris establits, la comissió encarregada de la selecció podrà deixar la convocatòria, o part d'ella, deserta.  
  
8. Compromís d'acceptació  
Les persones seleccionades subscriuran un contracte de comissariat amb el CMCV. Aquest document tindrà per objecte regular els drets i obligacions de les parts, així com establir la regulació dels incompliments.  
Igualment, es formalitzaran contractes amb els o les artistes o altres agents involucrats en el projecte.  
És indispensable per a poder rebre els pagaments presentar al CMCV els certificats que demostren estar al corrent de les seues obligacions tributàries i davant de la Seguretat Social.  
  
9. Pagament d'honoraris  
El pagament dels 12.000 - destinats al comissariat es realitzarà en quatre terminis, d'acord amb la disponibilitat de tresoreria i prèvia presentació de les factures reglamentàries:  
40 % després de la firma del contracte  
20 % als quatre mesos de l'inici de l'activitat  
20 % als huit mesos de l'inici de l'activitat  
20 % en finalitzar el programa de comissariat  
Els pagaments d'altres honoraris i/o drets de propietat intel·lectual o quantitats destinades a producció artística, conseqüència de les relacions contractuals que es deriven del projecte seleccionat, es dugueren a terme d'acord amb la disponibilitat de tresoreria i prèvia presentació de les factures reglamentàries, en dos terminis:  
50 % de la quantitat acordada a la firma del contracte  
50 % de la quantitat acordada a l'entrega del treball objecte del contracte.  
En el cas que el projecte seleccionat o una part d'aquest itinere a un altre espai expositiu, el comissari s'encarregarà de realitzar l'adaptació del projecte. Els honoraris que percebrà pel dit treball seran els equivalents al 15 % dels honoraris de comissariat, impostos inclosos. En aquest cas, els artistes participants en la itinerància rebran el 15 % dels honoraris, impostos inclosos, inicialment rebuts.  
  
10. Termini d'execució  
Les exposicions o activitats aprovades seran programades, d'acord amb la persona o col·lectiu seleccionat, durant un any, des d'octubre de 2018 a octubre de 2019.  
  
11. Obligacions de les persones beneficiàries  
La persona o col·lectiu seleccionat comunicarà per escrit la seua acceptació, en un termini no superior a 15 dies des de la publicació de la resolució. En cas contrari, perdrà la condició de seleccionat.  
Així mateix, es compromet a executar el projecte en el termini acordat amb el CMCV. Qualsevol possible modificació del projecte haurà d'estar suficientment motivada i ser autoritzada prèviament pel CMCV.  
  
Igualment, s'abstindrà d'intervindre en la contractació dels treballs derivats de l'exposició, els quals s'efectuaran pel CMCV segons el RD 3/2011, de 14 de novembre, pel qual s'aprova el text refós de la Llei de Contractes del Sector Públic. Podrà, no obstant, proposar als seus col·laboradors habituals perquè presenten pressupostos al CMCV i entren en concurs de valoració pressupostària.  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, vetlant en tot moment pels drets de les persones seleccionades i la integritat dels seus projectes.  
El CMCV serà l'encarregat d'avaluar, supervisar i realitzar el seguiment del projecte, així com de les tasques de coordinació y de complir els terminis acordats respecte a la seua execució.  
  
El CMCV portarà a terme una correcta difusió del projecte, tant en la seua pàgina web com a través d'altres mitjans de comunicació pública.  
El pagament de les dietes, despeses de transport i allotjament per a les persones beneficiàries que visquen fora de la ciutat on es realitza el projecte expositiu, estarà inclòs en el pressupost assignat a l'exposició.  
  
13. Prerrogatives del CMCV  
El CMCV podrà sol·licitar informació sobre el desenvolupament del projecte durant la seua fase de producción.  
De comú acord amb les persones beneficiàries, el CMCV podrà negociar la coproducció i itinerància de tot o part del projecte seleccionat amb altres institucions.  
  
14. Drets d'autoria  
Les persones o col·lectius seleccionats cedeixen de forma no exclusiva al CMCV els drets de comunicació pública dels projectes seleccionats per a la seua publicació en catàlegs, cartells, vídeos promocionals, pàgines web, RRSS i altres mitjans audiovisuals, sempre relacionats amb els fins de la institució convocant, sense perjudici de els drets morals que ostenten en relació a la seua autoria.  
Els participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat Intel·lectual. Si la proposta inclou drets de terceres persones, els participants garanteixen l'obtenció dels drets, autoritzacions i/o llicències necessàries, exonerant al CMCV de qualsevol reclamació referent a això.  
El CMCV es compromet a respectar, escrupolosament, els drets de l'autor o autora sobre la seua obra, reconeixent, en tot moment, la seua autoria.  
  
15. Acceptació  
La participació en aquesta convocatòria suposa l'acceptació integra d'aquestes bases.  
  
València, 27 de juliol de 2017.- El gerent: José Luis Pérez Pont.